stanford-oval/wikipedia huggingface dataset:
Synnytyksenjälkeinen verenvuoto
Esiintyvyys

Synnytykseen liittyvän verenvuodon määrän mittaamisen keinot vaihtelevat, ja tämä hankaloittaa esiintyvyystietojen vertaamista. Systemaattisessa vertailussa havaittiin synnytyksen jälkeisen verenvuodon korkein esiintyvyys Afrikassa (27,5 %) ja alhaisin Oseaniassa (7,2 %), kun maailmanlaajuisen esiintyvyyden keskiarvo on 10,8 %. Sekä Euroopassa että Pohjois Amerikassa luku on noin 13 %. Luku on korkeampi monikkoraskauksissa (32,4 % verrattuna 10,6 %:iin yhden lapsen raskauksissa) ja ensimmäisen lapsen saaneilla (12,9 % verrattuna 10,0 %:iin myöhemmissä raskauksissa). Vakavan (>1 000 ml) synnytyksen jälkeisen verenvuodon esiintyvyys oli paljon alhaisempi, keskimäärin 2,8 %. Luku on jälleen korkein Afrikassa (5,1 %).
Aiheesta muualla

WHO recommendations for the prevention and treatment of postpartum haemorrhage. Geneva: World Health Organization. 2012. (WHO:n suosituksia synnytyksenjälkeisen verenvuodon ehkäisyyn ja hoitoon.) ISBN 9789241548502.
Postpartum hemorrhage and the B-Lynch technique (Arkistoitu – Internet Archive) (Synnytyksenjälkeinen verenvuoto ja B-Lynch -tekniikka GineWeb: Obstetricia -sivustolla)
Tauno Lähdeniemi

Tauno Jalmari Lähdeniemi (25. marraskuuta 1920 Nurmijärvi – 27. lokakuuta 1978 Tuusula) oli suomalainen virkamies ja yritysjohtaja, joka sai maanviljelysneuvoksen arvonimen.
Lähdeniemen vanhemmat olivat maanviljelijä Edvard Akselinpoika Lähdeniemi ja Hilda Elvira Laakso ja puoliso vuodesta 1948 sairaanhoitaja Ella Tuulikki Seuranen. Lähdeniemi tuli ylioppilaaksi Keravan yhteiskoulusta vuonna 1941 ja valmistui agronomiksi Helsingin yliopistosta vuonna 1948. Hän oli ensin maanviljelysseuran palveluksessa Varsinais-Suomessa ja sitten vuodesta 1954 Valtion viljavaraston siemenosaston johtaja ja viljavaraston apulaisjohtaja vuodesta 1960. Hankkijan siemen- ja viljaosaston johtajaksi Lähdeniemi nimitettiin vuonna 1964. Vuonna 1968 hänestä tuli koko Maatalous-Hankkijan johtaja ja Hankkijan johtokunnan jäsen. Hänen vastuulleen kuuluivat muun muassa Hankkijan siemenkeskukset, rehuteollisuus, kasvinjalostuslaitos koetiloineen sekä taimisto. Lähdeniemellä oli myös useita alansa kotimaisia ja kansainvälisiä luottamus- ja asiantuntijatehtäviä. Maanviljelysneuvoksen arvonimen hän sai vuonna 1976. Lähdeniemi menehtyi liikenneonnettomuudessa syksyllä 1978.
Pesäjärvi (Sysmä)

| Pesäjärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Sysmä
Koordinaatit:  61°38′43″N, 25°42′21″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Päijänteeseen 
Järvinumero:  14.221.1.262
Mittaustietoja
Pinnankorkeus:  159,6 m  
Pituus:  260 m  
Leveys:  130 m  
Rantaviiva:  0,631 km  
Pinta-ala:  1,984 ha  
Saaria:  ei saaria 
 fiPesäjärvi 
Pesäjärvi  on Päijät-Hämeessä Sysmässä Vehmaan kylän lähellä sijaitseva järvi.
Maantietoa

Järven pinta-ala on 2,0 hehtaaria, se on 250 metriä pitkä ja 150 metriä leveä. Järvellä ei ole kartan mukaan saaria.  Sen rantaviivan pituus on 650 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 159,6 metriä mpy.
Pietarhovin piiri

Pietarhovin piiri
23-rd kvartal, Pietarhovi
Pietarhovin piiri (ven. Петродворцо́вый райо́н, Petrodvortsovyi raion) on hallintopiiri Pietarissa Venäjällä. Se sijaitsee Suomenlahden etelärannalla kaupungin keskustasta lounaaseen. Idässä se rajoittuu Kraasselan piiriin, lännessä ja etelässä Leningradin alueen Lomonosovin piiriin. Asukkaita on vuoden 2002 väestönlaskennan mukaan 115 300 henkeä.
Kunnat

Pietarhovin piiriin kuuluu kolme kuntaa:
Lomonosov (Ломоно́сов; vuodesta 2003 lähtien)
Pietarhovi (Петерго́ф)
Strelna (Стре́льна).
Lomonosov ja Pietarhovi on asemaltaan kaupunkeja ja Strelna taajama.
Piirihallinnon päämies on Valentin Ševtšenko.
Aiheesta muualla

Pietarhovin piiri Pietari-tietosanakirjassa (venäjäksi)
Parallax Software

| Parallax Software |
| --- | --- |

Perustaja:  Mike Kulas, Matt Toschlog
Kotipaikka:  Yhdysvallat
Toimiala:  videopeliteollisuus
Infobox OKVirheellinen NIMI-arvo: 
Parallax Software oli yhdysvaltalainen pelivalmistaja, joka tunnetaan menestyneistä Descent- ja Descent II -peleistä. Parallax Softwaren perustivat Mike Kulas ja Matt Toschlog. Julkaistuaan Descent II -pelin yhtiö jakaantui kahtia Mike Kulasin johtamaan Volition Inc. -pelitaloon ja Matt Toschlogin Outrage Entertainmentiin, joka julkaisi Descent-sarjan kolmannen osan: Descent³:n. THQ osti molemmat yhtiöt ja myöhemmin lakkautti Outrage Entertainmentin perustaen Outrage Gamesin. Volition jatkoi konsolipelien tuottajana THQ:n alaisuudessa, mutta lakkautettiin vuonna 2023.
Mike Kulas ja Matt Toschlog perustivat syyskuussa 2016 uuden Revival Productions -nimisen yhtiön, jonka ensimmäinen peli on Overload.
Pelit

Descent
Descent II
Aiheesta muualla

Yrityksen profiili MobyGamesissä (englanniksi)
Volitionin viralliset kotisivut (Arkistoitu – Internet Archive)
Tapio Turunen

Tapio Turunen (s. 1954) oli Pieksämäen kaupunginjohtaja 2002–2018. Pieksämäen kaupunginvaltuuston valitessa johtajan elokuussa 2002 hän voitti Janne Laineen äänin 22–13. Sitä ennen hän toimi Kankaanpään kaupunginjohtajana noin neljä vuotta.
Peraceae

| Peraceae |
| --- | --- |
 Pera glabrata -lajin lehtiä.
Tieteellinen luokittelu
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Ylälahko::  Rosanae
Lahko::  Malpighiales
Heimo::  Peraceae  Klotzsch
Suvut
 Chaetocarpus  Clutia – tippakukat  Pera  Pogonophora  Trigonopleura 
Katso myös
   Peraceae Wikispeciesissä   Peraceae Commonsissa 
Infobox OKNimi-testi OK: 
Clutia ericoides
Peraceae on pieni trooppinen kasviheimo, joka kuuluu koppisiemenisten Malpighiales-lahkoon.
Tuntomerkit

Heimon kasvit ovat pensaita tai puita, jotka ovat maitiaisnesteellisiä tai sisältävät ruskeaa nestettä, ja joiden lehtiasento on kierteinen. Lehdet ovat ehytlaitaisia, korvakkeet tavallisesti pieniä tai puuttuvat. Kukat ovat yksineuvoisia ja sijaitsevat tavallisesti kaksikotisesti, joskus yksikotisesti. Joskus kukinnoissa on värikkäät ylälehdet. Hede- ja emikukat ovat suvussa Pera kehättömiä. Hedekukissa on tavallisesti liuskainen mesiäinen, heteitä on 2–8 ja hedekukassa on tavallisesti myös emiön jäänne. Emikukka on joutoheteetön ja luotti on tavallisesti kaksiliuskainen. Hedelmän väliseinät ovat kalvomaisia. Siemenessä on runsas endospermi. Siementen levittäjinä toimivat ainakin useissa tapauksissa muurahaiset.
Levinneisyys

Peraceae-kasvit ovat levinneet kaikkialle tropiikkiin.
Luokittelu

Heimossa on viisi sukua, joissa on yhteensä 135 lajia. Runsaslajisimmat suvut ovat tippakukat (Clutia) (75 lajia) ja Pera (40 lajia). Aikaisemmin heimon suvut on liitetty tyräkkikasveihin (Euphorbiaceae).
Peraceae-heimolla on yhteinen kantamuoto rafflesiakasvien (Rafflesiaceae), tyräkkikasvien (Euphorbiaceae), solmuoksakasvien (Picrodendraceae) ja heimojen Phyllanthaceae, Ixonanthaceae sekä pellavakasvien (Linaceae) kanssa ehkä noin 107 miljoonan vuoden takana liitukaudella. Kyseistä kehityshaaraa voisi nimittää euforbioideiksi, ja sen yksi ominaisuus on hedelmätyyppi: kota, joka on osaksi liite- ja osaksi selkäluomainen, tai lohkohedelmä. Peraceae-heimon ikä lienee 63,5 miljoonaa vuotta.
Peter Ludwig von der Pahlen

| Peter Ludwig von der Pahlen, Пётр Алексеевич Пален |
| --- | --- |
 Peter Ludwig von der Pahlen
Kuvernööri:  Pietarin sotilaskuvernööri 1798–1801 ​
Kenraalikuvernööri:  Riian kenraalikuvernööri 1800–1801 ​
Kuvernööri:  Kurinmaan kenraalikuvernööri 1795–1797 ​
Henkilötiedot
Syntynyt: J:16. heinäkuuta (G: 28. heinäkuuta) 1745 Palmse, Vironmaa, Venäjän keisarikunta
Kuollut: J:13. helmikuuta (G: 25. helmikuuta) 1826 (80) Jelgava, Latvia, Venäjän keisarikunta
Vanhemmat:  Isä; Arendt Dietrich Palen, äiti; Magdalena Elisabeth von Derfelden.
Puoliso:  Juliana Ivanovna Shepping
Lapset:  Paul von der Pahlen, Peter von der Pahlen, Julia Petrovna Palen, Fedor Petrovitš Palen, Louise Petrovna Palen ja Ivan Petrovich Palen.
Tiedot
Dynastia:  von der Pahlen
Sotilaspalvelus
Palvelusmaa(t):  Venäjän keisarikunta
Palvelusvuodet:  1760–1801
Sotilasarvo:  Ratsuväenkenraali
Komentajuudet:  Riian 11. raguunarykmentti ja Venäjän keisarillisen kaartin ratsuväkirykmentti
Peter Ludwig von der Pahlen (ven. Пётр Алексеевич Пален, Pjotr Aleksejevitš Palen; J:16. heinäkuuta (G: 28. heinäkuuta) 1745 Palmse, Vironmaa, Venäjän keisarikunta – J:13. helmikuuta (G: 25. helmikuuta) 1826 Jelgava, Latvia, Venäjän keisarikunta) oli baltiansaksalainen kreivi ja tuomari, joka toimi Venäjän ulkoministerinä ja lähettiläänä Tukholmassa sekä Baltian kenraalikuvernöörinä.
Peter Ludwig von der Pahlen isänsä oli Arend Diedrich von der Pahlen. Von der Pahlen oli Kuurinmaan kuvernöörinä vuosina 1795–1797. Hänet ylennettiin 1798 kenraaliksi. Seuraavana vuonna Venäjän keisari Paavali I korotti hänet ja kaikki hänen jälkeläisensä kreiviluokkaan. Tämän jälkeen von der Pahlen toimi Pietarin sotilaskuvernöörinä vuosina 1798–1801. Vuodesta 1800 hän toimi lisäksi Venäjän ulkoasiainkollegion presidenttinä sekä Vironmaan, Liivinmaan, Kuurinmaan, Inkerinmaan ja Viipurin kenraalikuvernöörinä. Hän johti vuonna 1801 Paavali I:tä vastaan solmittua salaliittoa, ja hänellä oli keskeinen osuus keisari Paavalin murhassa.
Von der Pahlen asui Latviassa Kaucminden kartanossa. Kreivi ja diplomaatti Peter von der Pahlen oli hänen poikansa.
Kuvagalleria

Von der Pahlenin omistama Kaucminden kartano.
Von der Pahlenin kreivillinen sukuvaakuna.
Peterin aviopuoliso, Kreivitär Juliana Ivanovna Pahlen os.  Shepping (1751-1814)
Peter Luczak

| Peter Luczak |
| --- | --- |
 Peter Luczak vuonna 2007
Henkilötiedot
Syntynyt: 31. elokuuta 1979 
Kansalaisuus:   Australia
Tennispelaaja
Pituus:  183 cm
Paino:  77 kg
Kätisyys:  oikea
Ammattilaisena:  2000–
Palkintorahat:  1 348 936 USD
Kaksinpeli
Paras sijoitus:  64. (12.10.2009)
Turnausvoittoja:  0
Voitot/tappiot:  41–89
Grand Slam -turnauksissa
Australian avoimet:  3. kierros (2003, 2006)
Ranskan avoimet:  1. kierros (2005, 2007, 2008, 2010)
Wimbledon:  2. kierros (2010)
Yhdysvaltain avoimet:  1. kierros (2005, 2007, 2009)
Nelinpeli
Voitot/tappiot:  23–42
Aiheesta muualla
ITF
ATP
| Mitalit> Maa:   Australia.Miesten tennis.Kansainyhteisön kisat  | Mitalit> Maa:   Australia.Miesten tennis.Kansainyhteisön kisat  | Mitalit> Maa:   Australia.Miesten tennis.Kansainyhteisön kisat  | Maa:   Australia> Miesten tennis. |
| --- | --- | --- | --- |
|  Kultaa | New Delhi 2010 | Nelinpeli |  |
Peter Luczak (s. 31. elokuuta 1979 Varsova, Puola) on australialainen tennispelaaja. Parhaimmillaan hän on ollut kaksinpelissä ATP-listan sijalla 64 lokakuussa 2009. Hän ei ole voittanut yhtään ATP-turnausta.
Grand Slam -turnauksissa Luczak on päässyt parhaimmillaan kolmannelle kierrokselle Australian avoimissa vuosina 2003 ja 2006.
Aiheesta muualla

Peter Luczak profiili ATP:n kotisivuilla
Peter Lund

| Peter Lund> Henkilötiedot |
| --- | --- |
Syntynyt: 7. maaliskuuta 1957 (ikä 67) Turku
Ammatti:  teknillisen fysiikan professori
Koulutus ja ura
Tutkinnot:  Teknillinen korkeakoulu (DI 1980, TkL 1981, TkT 1984)
Instituutti:  Aalto-yliopisto
Tunnetut työt:  Suomen ilmastopaneeli jäsen (2020-2023)
Aiheesta muualla
Kotisivu
Peter David Lund (s. 7. maaliskuuta 1957, Turku) on Aalto-yliopiston teknillisen fysiikan professori. Hänet tunnetaan erityisesti vaihtoehtoisten ja uusiutuvien energialähteiden tutkijana ja puolestapuhujana. Hän on Suomen ilmastopaneelin jäsen (kausi 2020–2023).
Lund tuli ylioppilaaksi Porin lyseosta vuonna 1975. Hän valmistui Teknillisestä korkeakoulusta diplomi-insinööriksi 1980, tekniikan lisensiaatiksi 1981 ja tekniikan tohtoriksi 1984. Hänen englanninkielinen artikkeliväitöskirjansa käsitteli aurinkolämmitysjärjestelmiä korkeilla leveysasteilla. Työ oli otsikoitu Studies on solar heating systems with long-term heat storage for northern high latitudes. Lund osallistui lisäksi London Business Schoolin johtajakoulutukseen (Accelerated Development Programme, ADP01, 1989)
Peter Lundin mukaan ilmastonmuutoksen torjunnassa olisi saavutettava vuoteen 2020 mennessä globaalit päästövähennystavoitteet, jotka varmistaisivat päästöjen kääntymisen laskuun. Suomenkin energiankäytön kasvu tulisi pysäyttää. Euroopan unionin tavoite vähintään 20 % päästöjen väheneminen 1990 tasosta sopisi muillekin maille. Energiankulutusta olisi tehostettava länsimaissa 20 % ja Kiinassa vieläkin enemmän. Uusiutuvia energialähteitä sähköntuotannossa tulisi lisätä, sillä ne vähentävät päästöjä eikä niihin liity haitallisia sivuvaikutuksia. Suomen tulisi muuttaa ilmastonmuutoksen uhat mahdollisuuksiksi.[lähde? ]
Peter Lundin mukaan voisi olla mahdollista luoda uusia Nokioita ja työpaikkoja tuottamalla maailmalle puhdasta tekniikkaa uusiutuvan energian käyttöön ja käytön tehostamiseen. Ilman kotimarkkinoita osaaminen ei kehity, joten tarvitaan omia pilottilaitoksia. Julkinen liikenne on tehtävä vetovoimaisemmaksi: ruuhkamaksut, kapeat kadut, ei lisäkaistoja, hinnoittelu ja metro- ja junaliikenteen lisäys. Autoilu vähenee, kun sen hinta ja vaiva kasvaa suhteessa joukkoliikenteen kehitykseen. Pientalojen lämmityksessä on säästöpotentiaalia. Lämpöpumppuja tulisi edistää. Aurinkokerääjä katoilla lämmittää käyttövettä. Hehkulamppujen vaihto energiansäästölamppuihin säästäisi sähköä Vuotoksen ja Kollajan sähköntuotannon verran.
Aiheesta muualla

Peter Lundin Google Scholar -profiili (englanniksi) (scholar.google.com)
Kuukauden väittely: Mistä energiaa tulevaisuuden Suomeen? (toimittaja Sakari Sirkkanen, prof. Peter Lund ja johtaja Jukka Leskelä; 9.9.2015, kesto 55 min) (yle.fi)
Kjell Lindroos (26.7.2019) El eller gas är den stora framtidsfrågan för bilen - Professor Peter Lund: ”Hälften av våra fordon kan drivas med biogas”  (ruotsiksi) (yle.fi)
Parallax (sarjakuvahahmo)

Parallax on kuvitteellinen olento DC Comicsin luomissa sarjakuvissa. Hahmon loivat Ron Marz ja Darryl Banks vuonna 1994. Parallax on avaruudesta peräisin oleva muinainen olento, joka ilmensi keltaista pelon valoa ja joka yhdistyi Vihreään Lyhtyyn nimeltä Hal Jordan ottaen tämän haltuunsa ajaen hänet ilkeisiin tekoihinsa. Jordanista tuli superroisto nimeltä Parallax. Parallax yritti pelastaa Jordanin kotikaupungin Coast Cityn, jonka tuhosi sotamaailman johtaja Mongul, kääntämällä ajankulkua. Tämän Universumin Vartijat tulkitsivat kuitenkin rikolliseksi ja lähettivät Vihreitä Lyhtyjä estämään Parallaxia. Parallaxin paljastettiin olleen kerran vangittu Oa-planeetan keskusvirtapatteriin, josta kaikki Vihreät Lyhdyt saavat voimansa, ja se oli syy välttämättömälle epäpuhtaudelle, joka teki menneisyydessä voimasormukset käyttökelvottomiksi mitä tahansa keltaista vastaan. Juuri Parallax oli manipuloinut Sinestron kääntymään Vihreitä Lyhtyjä vastaan ja perustamaan Keltaisen Lyhdyn joukot palvomaan Parallaxia. Koska Sinestro kannatti vihaa Halia kohtaan, Parallax valitsi Jordanin työkalukseen vapauttaa itsensä. Parallax ilmeisesti vietti vuosia vaikuttaessaan Jordaniin, mikä sai hänet kokemaan lisääntyvää epäluuloa itseensä ja sai hänen hiuksensa vaalentumaan ennenaikaisesti ohimossaan. Jordanin suru Coast Cityn tuhoutumisesta antoi Parallaxin vaikuttaa Jordanin myöhempään murhatoimintaan, hänen ilmeiseen Sinestron tappamiseen ja Jordanin aiheuttamaan keskusvirtapatterin tuhoamiseen. Myöhemmin Hal Jordanin saatua otteen Parallaxin voimista ja uhrattua itsensä pelastaakseen Maan, Parallax otti Kyle Raynerin uudeksi isäntäruumiikseen. Kylen myöhemmin onnistuttua ajamaan Parallaxin pois ruumiistaan, Ganthet ja Sayd saapuvat ja vangitsevat Parallaxin Maan Lyhtyjen neljään virtapatteriin.
Agent Orange -tarinan kolmannessa osassa paljastettiin, että Parallax oli kerran sinetöity laatikkoon, jonka Larfleeze oli varastanut universumin vartijoilta. Laatikko palautettiin Vartijoille vastineeksi ahneuden oranssista valosta.
Parallax pystyy myös luomaan kiinteitä valorakenteita, kuten silloin kun hän loi vakuuttavan Sinestron kaksoiskappaleen, jonka Hal Jordan tappoi. Parallax voi luoda sekä vihreitä että keltaisia ​​esineitä tai olentoja. Puhdasta energiaa sisältävänä olentona Parallaxilla ei ole omaa todellista fyysistä muotoaan; se yleensä muuttuu muodoiksi, jotka juurruttavat pelkoa uhreihinsa. Parallaxilla on valtavat pelko- ja mielenhallintavoimat, jotka ovat riittävän vahvoja pelottamaan ja hallitsemaan helposti Teräsmiehen, Ihmenaisen ja jopa Spectren kaltaisia ​​olentoja, paitsi niitä, jotka pystyvät ymmärtämään ja voittamaan sisäisen pelon, kuten Hal Jordan, Kyle Rayner tai Batman.
Vuonna 2009 Parallax oli listattu sijalle 92 IGN-sivuston laatimassa kautta aikain sata suurinta sarjakuvarikollista.
Muussa mediassa

Parallax esiintyi vuoden 2011 elokuvassa Green Lantern, jossa Clancy Brown tuotti hahmon äänen ja T. J. Storm liikkeet. Tämä versio ruokkii elämänvoimia organismien pelon kautta ja syntyi, kun Krona turmeltui pelon keltaisesta energiasta, kun hän ei pystynyt hallitsemaan sitä. Abin Sur vangitsi olennon syrjäisellä Ryut-planeetalla, mutta se pakenee myöhemmin ja etsii kostoa Vihreän Lyhdyn Joukoille. Se imee pelon ja elämänvoimat useilta asutuilta planeetoilta vahvistaakseen itseään ja tappaen samalla Abinin. Kun Extranormal Operations (DEO) -osasto on löytänyt Abinin ruumiin, antaa Hector Hammondille tehtäväksi suorittaa ruumiinavaus ja Hammond saa tartunnan Parallaxin DNA:sta, se käyttää häntä yrityksenä tappaa Abinin seuraajan Hal Jordanin. Hammond kuitenkin epäonnistuu ja Parallax tappaa hänet saavuttaessaan maan ja jatkaa riehumista, kunnes Jordan houkuttelee sen pois maasta ja huijaa sen imeytymään aurinkoon.
Parallax esiintyi animaatioelokuvassa Green Lantern: Beware My Power, jossa Nolan North tuotti hahmon äänen. Tämä versio on Sinestron luoma muukalaisloinen, joka tartuttaa heikentyneen Hal Jordanin. Alun perin olennon tarkoituksena oli taivuttaa Jordan Sinestron tahdon mukaan, mutta Parallax sen sijaan muutti Halin mielen ja vahvisti häntä samalla kun Sinestro pakotettiin alistumaan Halin ja Parallaxin tahtoon ja ryhtymään heidän avustajakseen. Parallax aikoo käyttää Jordanin ruumista saadakseen jumaluuden, mutta Vihreä Nuoli tappaa tämän.
Videopeleissä

Parallax esiintyy ei-pelattavana hahmona ja pomovastuksena DC Universe Online -pelissä.
Patrick J. Kennedy

| Patrick J>  Kennedy |
| --- | --- |

Yhdysvaltain edustajainhuoneen jäsen Rhode Islandin 1. vaalipiiristä
 3. tammikuuta 1995 - 3. tammikuuta 2011  
Edeltäjä:  Ronald Machtley
Seuraaja:  David Cicilline
Henkilötiedot
Syntynyt: 14. heinäkuuta 1967 (ikä 57) Boston, Massachusetts, Yhdysvallat
Ammatti:  poliitikko
Puoliso:  Amy Savell (vih. 2011)
Lapset:  4
Tiedot
Puolue:  demokraatit
Tutkinnot:  Providence College
Patrick Joseph Kennedy (s. 14. heinäkuuta 1967) on yhdysvaltalainen demokraattisen puolueen poliitikko. Hän toimi vuodesta 1995 vuoteen 2011 Yhdysvaltain edustajainhuoneessa Rhode Islandin edustajana. Hän kuuluu Kennedyn sukuun – hänen isänsä oli senaattori Ted Kennedy.
Kennedy on ollut vuodesta 2011 lähtien naimisissa Amy Petitgoutin kanssa. Heillä on kolme yhteistä lasta.
Kennedy on sairastanut kaksisuuntaista mieliala- eli bipolaarihäiriötä.
Aiheesta muualla

Kuvia tai muita tiedostoja aiheesta Patrick J. Kennedy Wikimedia Commonsissa
Phan Văn Khải

| Phan Văn Khải |
| --- | --- |
 Phan Van Khai 2008
Vietnamin pääministeri
 24. syyskuuta 1997 – 27. kesäkuuta 2006  
Presidentti:  Trần Đức Lương
Varapääministeri:  Nguyễn Tấn Dũng
Edeltäjä:  Võ Văn Kiệt
Seuraaja:  Nguyễn Tấn Dũng
Henkilötiedot
Syntynyt: 25. joulukuuta 1933 Saigon, Vietnam
Kuollut: 17. maaliskuuta 2018 (84 vuotta) Hồ Chí Minhin kaupunki, Vietnam
Tiedot
Puolue:  Vietnamin kommunistinen puolue
Phan Văn Khải (25. joulukuuta 1933 – 17. maaliskuuta 2018) oli Vietnamin pääministeri.  Hän toimi pääministerinä kaksi kautta, 1997–2002 ja 2002–2006. Jälkimmäinen kausi jäi kesken, kun koko maan johto vaihdettiin nuorempiin poliittisten levottomuuksien seurauksena.
Aiheesta muualla

Newly-elected Prime Minister Phan Van Khai on new tenure Vietnam Embassy 2002
Tauno Laurila

Tauno Valio Rafael Laurila  (26. helmikuuta 1911 Vahto – 27. toukokuuta 1996) oli suomalainen metsänhoitaja ja metsäasiantuntija, joka sai metsäneuvoksen arvonimen.
Laurilan vanhemmat olivat rovasti Eemil Fritjof Hippolytus Laurila ja Amanda Josefina Sandelius ja puoliso vuodesta 1938 Hilkka Eeva Helena Kivilahti, aiemmin Stenvik. Laurila tuli ylioppilaaksi Turun suomalaisesta yhteiskoulusta 1932 ja valmistui metsänhoitajaksi Helsingin yliopistosta 1937. Virkatutkinnon hän suoritti 1938 ja antoi opettajanäytteet Tuomarniemen normaalimetsäkoulussa 1938. Laurila suoritti myös kasvatus- ja opetusopin tutkinnon Turun yliopistossa 1939.
Laurila oli Tuomarniemen normaalimetsäkoulun harjoittelijametsänhoitaja 1937–1938, Metsähallituksen ylimääräinen metsänhoitaja 1938, Kurun metsäkoulun avustava metsänhoitaja 1938 ja Lounais-Suomen metsänhoitolautakunnan, vuodesta 1968 Lounais-Suomen piirimetsälautakunta,  piirimetsänhoitaja 1938–1947, vt. metsänhoitaja 1945–1947, metsänhoitaja 1947–1964 ja päämetsänhoitaja 1965–1976. Laurila oli myös Varsinais-Suomen työvoimapiirin metsätöiden tarkastaja 1944–1945, liikennepiirin puutavarankuljetuspäällikkö 1944–1945 ja rappiotilalain tarkastusoikeuden jäsen 1944–1945 sekä maanhankintalain tarkastusoikeuden varajäsen 1945–1949. Loimaan maamieskoulun metsänhoidon opettajana hän toimi 1940–1948 ja Turun opettajakorkeakoulun metsänhoidon opettajana 1949–1954. Hänellä oli lisäksi useita asiantuntija- ja luottamustehtäviä. Laurila sai metsäneuvoksen arvonimen 1967.
Aiheesta muualla

Terhi Kivistö: Tauno Laurila Biografiasampo.
Tampellan masuuni

Tampellan masuunirakennus tehdasalueella.
Tampellan masuuni sijaitsi Tampereella Tammerkosken itärannalla nykyisellä Tampellan alueella vuosina 1844–1884.
Masuunin perustivat vuonna 1844 Nils Johan Idman ja Carl August Ramsay jalostamaan Viljakkalan Haverin kaivoksen rautamalmia. Haverin kaivoksen malmi oli heikkolaatuista ja niinpä masuunin oheen perustettiin valimo ja paja, jossa valmistettiin muun muassa patoja, pannuja ja uuninluukkuja. Masuunin raaka-aineena alettiin myös käyttää suurimmaksi osaksi järvimalmia ja suomalmia. Masuuni laitoksineen myytiin 1856 Gustaf August Wasastjernalle, joka perusti sen yhteyteen konepajan. Tämä konepaja ja varatuomari Adolf Törngrenin vuonna 1856 perustama pellavakehräämö ja -kutomo yhdistettiin vuonna 1861 Tammerfors Linne- & Jern-Manufaktur Aktie-Bolag -nimiseksi yhtiöksi (vuodesta 1938 alkaen Tampereen Pellava- ja Rauta-Teollisuus Osake-Yhtiö, sittemmin Oy Tampella Ab).
Tampellan masuuni rakennettiin 1843–1844 tiilestä graniittiperustukselle. Katkaistun kartion muotoisen masuunin ja sen puhalluslaitteiden ympärillä oli 25x17 metrin laajuinen raastuparakennus sekä tiilinen 44 metriä pitkä ja 34 metriä leveä kaksikerroksinen konepajarakennus. Masuunia käytettiin vuoteen 1863 saakka jonka jälkeen se oli käytössä vain vuosina 1874 ja 1877. Masuuni purettiin 1884 uuden pajarakennuksen tieltä. Vuonna 1900 valmistui masuunin paikalle uusi pajarakennus, jota laajennettiin myöhemmin useaan kertaan. Tämän pajarakennuksen länsipuolelle rakennettiin 1927 koneistushalli.  Nämä uudemmat pajarakennukset purettiin suurelta osin 1970-luvulla. Masuunin sijaintipaikalla on nykyisin Aleksandra Siltasen puisto.